|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода – 28.04.2025 – 04.05.2025 г. (18- та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 90 случая на заразни заболявания, от които:

1. Грип и остри респираторни заболявания (ОРЗ) - 56 случая.

Общата заболяемост от грип и ОРЗ за областта е 79,14 %оо на 10000 души.

Регистрирани ОРЗ по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 12 | 17 | 12 | 13 | 2 | 56 | 79,14 %оо |

1. Въздушно-капкови инфекции - 32 случая: варицела, скарлатина и туберкулоза;
2. Хепатити – 1 случай на хепатит тип В;
3. Чревни инфекции – 1 случай на колиентерит.
4. Няма регистрирани случаи на коклюш и морбили;
5. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършени са 15 проверки – за спазване на противоепидемичния режим при работа са проверени 4 общопрактикуващи лекари, като 2-ма от тях са проверени и за дейността им по имунопрофилактика, 4 здравни кабинета към ДГ и училища, 5 ДГ и 2 МБАЛ по надзора на ОВП.

Извършен е оглед на площите на 6 биотопа за констатиране на присъствието на ларви на комари и определяне на локализацията им.

Епидемиологичните проучвания на регистрирани заразни болести са 34 бр.

Лабораторен контрол на противоепидемичния режим в детски градини и лечебни заведения – 263 бр., има 1 положителен резултат, както следва:

* 237 бр. микробиологични и паразитологични проби, с 1 положителен резултат;
* 26 бр. проби околна среда без положителни резултати.

По повод Европейската имунизационна седмица, чийто акцент през тази година е постигане на справедливо имунизационно покритие във всяка общност, РЗИ – Добрич покани чрез кметовете на общините на 30.04.2025год. на работна среща всички здравни медиатори, работещи в област Добрич. На поканата се отзоваха 7 от общините в областта, присъстваха 13 здравни медиатори от общините Каварна, Шабла, Генерал Тошево, Тервел, Добричка и Добрич и 2 медицински сестри от Община Крушари. Бяха обсъдени промените в прилаганата нормативна уредба в областта на имунопрофилактиката и имунизационния обхват с ваксини; предоставена беше информация за препоръчителните ваксини, включени в Имунизационния календар на страната и предоставяни по Национални програми. Не бяха пропуснати теми като значението и ползите от ваксините и трудностите, които срещаме в работата със специфичните групи от населението и възможностите за съвместна работа. Обсъдиха се следващи съвместни мероприятия за повишаване на информираността на обществото по темите. Участниците споделиха и обмениха опит и изказаха удовлетворението си от начина, по който е протекла тази работна среща и пожелаха да има такива периодично през годината.

**През** **консултативния кабинет по СПИН /КАБКИС/** са преминали 16 лица.

**ДИРЕКЦИЯ „МЕДИЦИНСКИ ДЕЙНОСТИ”**

Издадени заповеди за промяна на състава на ЛКК - 4 бр.

Приети и обработени жалби против експертни решения – 8 бр.

За периода в РКМЕ са приети и обработени 96бр. заявления – декларации, от които:

- 7 бр. за продължаване на временната нетрудоспособност;

- 89 бр. за освидетелстване и преосвидетелстване;

Дигитализирани в Информационната система за контрол на медицинските експертизи – 154бр. медицински експертни досиета:

- 89 бр. медицински досиета по подадени заявления-декларации за освидетелстване и преосвидетелстване */от приемна, поща, куриер и др./*;

- 12бр. медицински досиета, приети от ТЕЛК и НЕЛК;

- 53 бр. МЕД от архива на РКМЕ;.

Съхранени МЕД в картотеката – 320 бр.

Издадени 5бр. заверени преписи от експертни решения.

Изпратени 4 бр. писма до граждани за непълнота в изпратените документи за освидетелстване.

Извършени справки по телефона и в РКМЕ на граждани, относно въпроси свързани с медицинската експертиза и подаване на документи за освидетелстване - 68 бр.

Изготвени преписки за работодатели и др. заинтересовани страни – 122 бр.

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **8** проектни документации, издадени са **1** становище по процедурите на ЗООС и **7** здравни заключения. Извършени са **2** проверки на обекти с обществено предназначение (ООП) в процедура по регистрация, вкл. и по предписание. Издадени са **4** предписания за предприемане на задължителни хигиенни мерки. Регистрирани са **2** обекта с обществено предназначение.

През периода са извършени общо **78** основни проверки по **текущия здравен контрол**.

Проконтролирани са: **14** бутилирани води в търговската мрежа и **16** стоки (биоциди, детергенти, химични смеси) със значение за здравето в обекти за търговия с химични смеси.

Реализираните **насочени проверки** са общо **92**: **44** от тях са извършени във връзка с контрола по тютюнопушенето и продажбата на алкохол; **7** – по спазване забраната за продажба и употреба на диазотен оксид (райски газ); **33** – контрол върху ДДД-мероприятията; **3** – насочени по сигнали; **1** – на седмично разписание в учебно заведение;

проверени са **4** лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях.

**Лабораторен контрол:**

Питейни води: физико-химичен контрол – **7** бр.проби, от тях **2** бр. проби са нестандартни по показател „Колиформи“ и 1 проба е нестандартна по показател „Микробно число“.

Във връзка с насочен здравен контрол са изследвани **3** бр. проби по физико-химичен показател „нитрати“ – съответстват на нормативните изисквания.

Минерална вода: не са пробонабирани.

Води за къпане: не са пробонабирани.

Козметични продукти: не са пробонабирани.

Биоциди и дезинфекционни разтвори: **2** бр.проби - съответстват на нормативните изисквания.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

**-** издадени са **8** предписания за провеждане на задължителни хигиенни мерки;

- съставен е **1** акт за установено нарушение на юридическо лице.

**Дейности по профилактика на болестите и промоция на здравето (ПБПЗ):**

Проведени са **8 лекции** с обхванати **154** лица в детски и учебни заведения на територията на гр. Добрич. Дейностите са по Национална програма за профилактика на хроничните незаразни болести, Национална програма за подобряване на майчиното и детско здраве (2021-2030), Националната програма за превенция и контрол на ХИВ и СПИ 2021-2025 г. и Национална стратегия на Република България за равенство, приобщаване и участие на ромите 2021-2030 г. Предоставени са **220** бр. здравно-образователни материали и **270** бр. презервативи. Оказани са **2** методични дейности на **2** лица (медицински специалисти и педагози).

Във връзка с дейности за подобряване на сексуалното и репродуктивното здраве са проведени **2** лекции и обучения с **44** лица, предоставени са 10 бр. здравно-образователни материали. Оказани са **4** методични дейности на **4** лица.

По реда и процедурите на Наредба №10 на МЗ е извършена оценка на 1 представено в РЗИ-Добрич седмично разписание на учебни занятия за втори срок на учебната 2024/2025 г. от учебно заведение.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **28.04.2025 – 04.05.2025 г.** по чл. 56 от Закона за здравето са извършени 46 проверки в 46 обекта (6 детски и учебни заведения, 37 други закрити обществени места по смисъла на § 1а от допълнителните разпоредби на Закона за здравето, 3 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

